Diari Oficial de la Generalitat Valenciana


Sumari del DOGV 2282, del 06-06-1994 (1994/831641)

ORDRE de 9 de maig de 1994, de la Conselleria d'Educació i Ciència, per la qual es modifica l'autorització al centre docent privat Col.legi Hispanoamericà d'Alacant, per canvi de titularitat.
-----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/09/(8)/dof/vci/html**

### Dades del document

Número de DOGV
:   2282

Data del DOGV
:   06-06-1994

Secció del DOGV
:   DISPOSICIONS GENERALS

Número del document
:   1994/831641


Data del document
:   09-05-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 9 de maig de 1994, de la Conselleria d'Educació i Ciència, per la qual es modifica l'autorització al centre docent privat Colegio Hispano-Americano d'Alacant, per canvi de titularitat. [94/3622]  
Vist l'expedient incoat a instància de Cristina de la Paz Blasco Fuentes cohereva en successió intestada de l'anterior titular del centre docent privat Colegio Hispano-Americano, amb domicili al carrer de Bernardo López García, 14, d'Alacant, amb número de codi 11163350, pel qual se sol·licita el canvi de titularitat del centre.  
Vist que segons consta en el Registre de Centres Docents de la Comunitat Valenciana, la titularitat del centre correspon al difunt José Fuentes Pastor, i que, els seus cohereus, mitjançant document públic de cessió de titularitat amb número de protocol 40 atorgat davant del notari d'Alacant José A. Núñez de Cela y Piñol, cedeixen els drets que a cadascun d'ells els corresponen (com a copropietaris) en la titularitat del centre docent Colegio Hispano-Americano en favor de Cristina de la Paz Blasco Fuentes, la qual els accepta i adquireix amb caràcter general.  
Vist que Cristina de la Paz Blasco Fuentes com a nova titular del centre, mitjançant document públic amb número de protocol 1.531 atorgat davant del mateix notari d'Alacant, se subroga en tots el drets i obligacions que puga tenir contrets l'esmentat centre amb la Conselleria d'Educació i Ciència.  
Vist que el centre va obtenir la classificació definitiva com a centre d'Educació Pre-escolar amb 1 unitat i capacitat per a 40 llocs escolars, segons consta en l'Ordre del Ministeri d'Educació i Ciència de 14 de novembre de 1973 (BOE de 21 de desembre).  
Vist que per Ordre del Ministeri d'Educació i Ciència de 9 de març de 1978 (BOE de 6 de maig) el centre va obtenir la classificació definitiva com a centre d'Educació General Bàsica amb 8 unitats i capacitat per a 320 llocs escolars, i que posteriorment, per Ordre de 6 de maig de 1992 de la Conselleria de Cultura, Educació i Ciència (DOGV de 24 de juny) va obtenir l'autorització definitiva per a fer ensenyaments d'Educació Primària amb 8 unitats i capacitat per a 200 llocs escolars.  
Vist que l'esmentat centre va aconseguir, així mateix, autorització per a fer ensenyaments de Formació Professional de primer grau branca Administrativa-Comercial amb capacitat per a 40 llocs escolars, mitjançant Ordre del Ministeri d'Educació i Ciència de 13 d'octubre de 1975 (BOE de 18 de novembre).  
Vist que per l'Ordre de 14 d'abril de 1993, de la Conselleria d'Educació i Ciència (DOGV de 25 de juny) es va aprovar la renovació dels concerts educatius subscrits amb l'esmentat centre per als nivells d'Educació Primària/EGB i Formació Professional de primer grau en els termes fixats en l'esmentada ordre.  
Atès que l'expedient ha sigut tramitat per la Direcció Territorial d'Educació d'Alacant, la qual, vists els informes favorables inclosos en l'expedient, eleva proposta favorable a allò sol·licitat.  
Atès el Reial Decret 332/1992, de 3 d'abril, sobre autoritzacions de centres docents privats per a fer ensenyaments de règim general no universitaris i el Decret 115/1990, de 9 de juliol, del Consell de la Generalitat Valenciana, pel qual es crea el Registre de Centres Docents de la Comunitat Valenciana.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Modificar l'autorització, per canvi de titularitat a favor de Cristina de la Paz Blasco Fuentes (NIF 12 474 956-K), del centre docent privat d'Educació Pre-escolar, Educació Primària i Formació Professional de primer grau Colegio Hispano-Americano, amb domicili al carrer de Bernardo López García, 14, d'Alacant, amb número de codi 68755169, la qual, com a cessionària, se subroga en tots el drets i obligacions que el centre que cedeix haguera pogut contraure amb la Conselleria d'Educació i Ciència i el Ministeri d'Educació i Ciència, i també pel que fa als derivats de l'ordre laboral i docent.  
Segon  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Tercer  
Modificar, d'ofici, els documents administratius de formalització dels concerts educatius subscrits amb l'esmentat centre, fent-hi constar l'actual titularitat del centre de referència, d'acord amb el que estableix la disposició trenta-tres de l'Ordre de 29 de desembre de 1992 de la Conselleria de Cultura, Educació i Ciència (DOGV de 7 de gener de 1993).  
Contra aquesta Ordre, que posa fi a la via administrativa, podrà interposar-se recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptadors des de la data de publicació d'aquesta ordre en el Diari Oficial de la Generalitat Valenciana. Abans de la interposició del recurs caldrà comunicar-ho prèviament al conseller d'Educació i Ciència, tal com exigeix l'article 110.3 de la Llei 30/1992.  
Valencia, 9 de maig de 1994  
El conseller d'Educació i Ciència,  
JOAN ROMERO I GONZÁLEZ


Còpia Permalink ELI